જેમાં એવું નક્કી કરવામાં આવ્યું છે કે, અફગાનિસ્તાન, પાકિસ્તાન, બાંગ્લાદેશથી આવેલા શીખ, બૌદ્ધ, હિન્દુ અને જૈન ઘુસણખોરો નહીં બલ્કે આ લોકો શરણાર્થીઓ છે. તેમને નાગરિકતા આપવામાં આવશે. આ રેલી પહેલા અમિત શાહે શહેરના મોટીડુંગરી ગણેશ મંદિર જઇને દર્શન કર્યા હતા. અમિત શાહ એક દિવસના કાર્યક્રમના ભાગરુપે રાજસ્થાન પહોંચ્યા હતા. રાજસ્થાનમાં વિધાનસભાની ચૂંટણી આ વર્ષમાં જ યોજાનાર છે. આ રેલી ઉપરાંત જુદા જુદા કાર્યક્રમોમાં અમિત શાહ પહોંચ્યા હતા. અન્ય બેઠકોમાં પણ ઉપસ્થિત રહ્યા હતા. અમિત શાહ અહીં એરપોર્ટ પર પહોંચ્યા બાદ તરત જ મંદિર પહોંચ્યા હતા. તેમની સાથે રાજ્ય ભાજપના અધ્યક્ષ મદનલાલ સૈની, જયપુરના સાંસદ રામચરણ બોહરા, સામાજિક ન્યાયમંત્રી અરુણ ચતુર્વેદી અને આરોગ્યમંત્રી કાલીચરણ સરાફા પણ ઉપસ્થિત રહ્યા હતા. અમિત શાહે દાવો કર્યો હતો કે, રાજસ્થાનમાં પાર્ટી સત્તા ટકાવી રાખવામાં સફળ રહેશે. વિપક્ષ પાસે કોઇ નેતા નથી. તેમની કોઇ રણનીતિ પણ નથી.